Else Breen
Store norske leksikon,Språk og litteratur,Litteraturtyper,Barne- og ungdomslitteratur,Norsk barne- og ungdomslitteratur før 2000
Else Breen er en norsk forfatter og magister i litteraturvitenskap. Hun er særlig kjent for sine barne- og ungdomsbøker. Bøkene hennes er oversatt til en rekke språk.
Barne- og ungdomslitteratur Breen debuterte i 1970 med Mias kråke. Deretter fulgte blant annet I stripete genser (1975), Stopp karusellen (1978), Hva skal vi gjøre med Oberon? (1981), Min mors paraply (1983), Merker i barken (1991) og Sommeren i fjor (1992). Litteratur for voksne Hun har også skrevet for voksne, blant annet romanene Hundreårshuset (1987) og Nattfrekvens (1994). Slik skrev de (1988) er en studie i verdiformidling i nyere norsk barnelitteratur. I 1990 ga hun ut Jens Zetlitz – et tohundreårsminne. Verv Breen har hatt flere tillitsverv i Den norske Forfatterforening og var i perioden 1973–1977 formann i Ungdomslitteraturens forfatterlag, nå kalt Norske Barne- og Ungdomsbokforfattere. Les mer i Store norske leksikon barne- og ungdomslitteratur Litteratur Birkeland, Tone m.fl.: Norsk barnelitteraturhistorie, 2. utg., 2005, isbn 82-521-5933-8, Finn boken  Olsen, Per & Kari Schei, red.: Aspekter af børnebogen i dag, 1974, 94-100, isbn 87-418-3681-2, Finn boken